Ιερά Μητρόπολις Μπουένος Άιρες

Η Ιερά Μητρόπολις Μπουένος Άιρες (ισπ. Arquidiócesis Ortodoxa de Buenos Aires y Sudamérica) είναι μια από τις Μητροπόλεις του Οικουμενικού Πατριαρχείου, με έδρα το Μπουένος Άιρες στην Αργεντινή.

Η δικαιοδοσία της περιλαμβάνει τις χώρες: Αργεντινή, Βραζιλία, Ουρουγουάη, Χιλή, Παραγουάη, Περού, Βολιβία, Εκουαδόρ, Σουρινάμ, Γουιάνα και Γαλλική Γουιάνα.

Ο Μητροπολίτης της φέρει τον τίτλο «Μητροπολίτης Μπουένος Άιρες, Υπέρτιμος και Έξαρχος Νοτίου Αμερικής» και από το 2019 είναι ο Ιωσήφ (Μπος).

 Ιστορικά στοιχεία 
Οι πρώτοι Ελληνορθόδοξοι έφτασαν στην Αργεντινή τη δεκαετία του 1880. Από το 1889 ασκούσαν τα θρησκευτικά τους καθήκοντα στη Ρωσική Ορθόδοξη Εκκλησία του Μπουένος Άυρες, τον πρώτο ορθόδοξο ναό που άνοιξε στην Αργεντινή.

Το 1905 ο ιερέας Δαμιανός, προερχόμενος από την Ελλάδα, εγκαταστάθηκε στο Berisso για να βοηθήσει τους Έλληνες μετανάστες και το 1907 ιδρύθηκε ένα παρεκκλήσι στην Galería Pacífico στην πόλη του Μπουένος Άιρες. Επίσης το 1905 εγκαινιάστηκε η πρώτη ελληνική εκκλησία αφιερωμένη στον Άγιο Νικόλαο στη Φλοριανόπολις (Βραζιλία). Αργότερα, δύο ακόμη παρεκκλήσια ιδρύθηκαν διαδοχικά στο Μπουένος Άιρες, στις γειτονιές του Παλέρμο και της Βίλα Κρέσπο, ώσπου από το 1926 χτίστηκε ο Καθεδρικός Ναός της Κοιμήσεως της Θεοτόκου. Τα σημαντικότερα κύματα Ελλήνων μεταναστών από την Ελλάδα και τη Μικρά Ασία έφτασαν στην Αργεντινή μεταξύ των ετών 1914 και 1935“EL ORIENTE CRISTIANO - IDENTIDAD E INCULTURACION”. Por Elías Crisóstomo Abramides .

Στις 11 Μαΐου 1922, ο Πατριάρχης Κωνσταντινουπόλεως Μελέτιος δημιούργησε την Αρχιεπισκοπή Βορείου και Νοτίου Αμερικής με δικαιοδοσία σε ολόκληρη την αμερικανική ήπειρο, η οποία ανέλαβε όλες τις ενορίες που ως τότε υπάγονταν στην Εκκλησία της Ελλάδος. Το 1937 η Αρχιεπισκοπή έστειλε τον πρώτο μόνιμο ιερέα στο Μπουένος Άιρες, τον Αρχιμανδρίτη Φώτιο Πάντο. Το 1950 ο Αρχιμανδρίτης Ιάκωβος Παπαβασιλόπουλος αντικατέστησε τον Αρχιμανδρίτη Φώτιο.

Τον Μάρτιο του 1950 ο Αρχιεπίσκοπος Αμερικής επισκέφθηκε το Μπουένος Άιρες και συμφώνησε να στείλει εκεί έναν επίσκοπο. Έτσι, το 1952 δημιουργήθηκε επισκοπή στο Μπουένος Άιρες (υπαγόμενη στην Αρχιεπισκοπή, ως 10η αρχιεπισκοπική περιφέρεια), με πρώτο επίσκοπο τον Αβύδου Ειρηναίο. Το 1958 τον διαδέχθηκε ο Επίσκοπος Ροδοστόλου Τιμόθεος. Στις 15 Μαρτίου 1979 δημιουργήθηκε η Επισκοπή Μπουένος Άιρες και Νότιας Αμερικής ως τμήμα της Αρχιεπισκοπής Βορείου και Νοτίου Αμερικής. Στις 30 Ιουλίου 1996, η επισκοπή ανυψώθηκε σε Μητρόπολη και διαχωρίστηκε από την Αρχιεπισκοπή, και ο Επίσκοπος Γεννάδιος προήχθη σε Μητροπολίτη στις 24 Σεπτεμβρίου 1996.

Το 2019, ο Ιωσήφ Μπος εξελέγη Μητροπολίτης, γενόμενος έτσι ο πρώτος Αργεντίνος επίσκοπος της Ορθόδοξης ΕκκλησίαςInfobae. Por primera vez, un argentino asumirá un arzobispado de la Iglesia Ortodoxa .

 Επισκοπικός κατάλογος 
+ Όνομα  Έτη  ΣημειώσειςΒοηθοί επίσκοποι Ειρηναίος (Κασιμάτης)  1952 – 1958  ως επίσκοπος Αβύδου Τιμόθεος (Χαλόφτης)  1958 – 1960  ως πρωτοσύγκελλος Αρχιεπισκοπής Βορείου και Νοτίου Αμερικής Πολύευκτος (Φινφίνης)  6 Σεπτεμβρίου 1960 – 22 Απριλίου 1962  ως Μητροπολίτης Τροπαίου, κατόπιν Γερμανίας Τιμόθεος (Χαλόφτης)  22 Απριλίου 1962 – 1963  ως επίσκοπος Ροδοστόλου Μελέτιος (Διακανδρέου)  1964 – 12 Ιουλίου 1968 †  ως επίσκοπος Αριστείας Ιάκωβος (Πηλίλης)  1970 – 1973  ως επίσκοπος Κατάνης Τιμόθεος (Νεγρεπόντης)  20 Ιανουαρίου 1974 – 15 Μαρτίου 1979  ως επίσκοπος ΠαμφίλουΕπίσκοποι Μπουένος Άιρες Γεννάδιος (Χρυσουλάκης)  8 Απριλίου 1979 – 30 Απριλίου 2001  από 24 Σεπτεμβρίου 1996 ως Μητροπολίτης, παραιτήθηκεΜητροπολίτες Μπουένος Άιρες Ταράσιος (Αντωνόπουλος)  3 Ιουνίου 2001 – 29 Νοεμβρίου 2019  κατόπιν Ροδοπόλεως Ιωσήφ (Μπος)  29 Νοεμβρίου 2019 – σήμερα  από Πατάρων

μικρογραφία|δεξιά|260px|Ο ναός του Αγίου Νικολάου στο Μπουένος Άιρες

 Οργάνωση 

 Μητροπολίτης 
Από τις 29 Νοεμβρίου 2019, Μητροπολίτης είναι ο Ιωσήφ Μπος, ο πρώτος Αργεντίνος επίσκοπος της Ορθόδοξης Εκκλησίας.

 Βοηθοί επίσκοποι 
Βοηθός ΕπίσκοποςΗμερομηνία ΧειροτονίαςΥπηρεσίαΕπίσκοπος Αβύδου Γρηγόριος (Τσουτσούλης)20 Μαρτίου 20222022 - σήμεραΕπίσκοπος Τροπαίου Ειρηναίος (Πάουλο Ταμανίνης)8 Μαρτίου 20252025 - σήμεραΕπίσκοπος Ζήλων Μελέτιος (Δημήτριος Καρκαγκέλης)9 Μαρτίου 2025

 Μητροπολιτικές Περιφέρειες 
Η επιφάνεια της Ιεράς Μητροπόλεως διαιρείται κατά περιοχές, προς καλύτερη εξυπηρέτηση των συγκεκριμένων ποιμαντικών και ιεραποστολικών αναγκών.
+Μητροπολιτική ΠεριφέρειαΕπίτροποςΣημειώσειςΜπουένος ΆιρεςΕπίσκοπος Αβύδου ΓρηγόριοςΒορειοανατολική ΑργεντινήΣε χηρείαΚεντρώα και Βόρειος ΑργεντινήΠρωτοπρεσβύτερος Γαβριήλ DíazΝότιος και Παραθαλάσσια ΑργεντινήΠρωτοπρεσβύτερος Ιωάννης ΑργύρηςΒολιβίαΜητροπολίτης Μπουένος Άιρες ΙωσήφΝότιος ΒραζιλίαΕπίσκοπος Τροπαίου ΕιρηναίοςΝοτιοανατολική ΒραζιλίαΠρωτοπρεσβύτερος Βασίλειος Σάντος ΛίμαΚεντρική ΒραζιλίαΕπίσκοπος Ζήλων ΜελέτιοςΒορειοανατολική ΒραζιλίαΠρωτοπρεσβύτερος Βασίλειος Σάντος ΛίμαΟυρουγουάηΠρωτοπρεσβύτερος Δημήτριος ΜυγδάληςΧιλή, Περού και ΙσημερινούΟικονόμος Ιγνάτιος Cavieres Cerda
 Παραπομπές 

 Εξωτερικοί σύνδεσμοι 
 Επίσημη ιστοσελίδα

Μπουενος Αιρες